《轩前菊蕊将绽因书四韵示希哲约九日聚饮于此》
宋代·欧阳澈

菊英装点近芳辰，风掠清香已袭人。端的樊川携玉液，来同靖节赏金尘。

藏阄戏赌杯中物，投辖坚留座上宾。恶客不容污我社，摛云要扫笔锋神。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。